ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวมันฝรั่งเพื่อการบริโภคจากนิวซีแลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวมันฝรั่งเพื่อการบริโภคที่นำเข้าเพื่อการค้าจากนิวซีแลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวมันฝรั่งเพื่อการบริโภคจากนิวซีแลนด์เข้ามาในราชอาณาจักรดังต่อไปนี้ข้อ ๑ ชนิดพืชหัวมันฝรั่ง(potato tuber) Solanum tuberosumข้อ ๒ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับหัวมันฝรั่งเพื่อการบริโภคและดินที่ติดมากับหัวมันฝรั่งจากนิวซีแลนด์ปรากฏตามเอกสารแนบท้ายประกาศนี้ข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒นิวซีแลนด์ คือ Ministry of Agriculture and Forestry, Biosecurity New Zealand (หลังจากนี้ต่อไปจะอ้างถึงว่าเป็นMAF-BNZ)ข้อ ๔ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๕ วิธีการขนส่งหัวมันฝรั่งต้องส่งมาจากเมืองท่าแห่งหนึ่งในนิวซีแลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ ๖ แหล่งผลิต๖.๑บางพื้นที่ในนิวซีแลนด์พบว่ามีการแพร่ระบาดของไส้เดือนฝอยซีสต์มันฝรั่ง pale cyst nematode, Globodera pallida และ golden nematode, Globodera rostochiensis๖.๒หัวมันฝรั่งจากทุกแหล่งในนิวซีแลนด์ได้รับอนุญาตให้นำเข้ามาในราชอาณาจักรไทย ยกเว้นหัวมันฝรั่งจากพื้นที่ดังต่อไปนี้ห้ามนำเข้าราชอาณาจักรไทย๖.๒.๑หัวพันธุ์มันฝรั่งปลูกในแปลงผลิตซึ่งไม่ได้ขึ้นทะเบียนไว้กับ MAF-BNZ ภายใต้โครงการExport Compliance Program for the Provision of Potato Cyst Nematode and Potato Wart Additional Declarations๖.๒.๒หัวมันฝรั่งจากแปลงปลูกซึ่งผลการตรวจสอบดินพบไส้เดือนฝอยซีสต์มันฝรั่งข้อ ๗ ข้อกำหนดนำเข้าด้านสุขอนามัยพืช๗.๑หัวมันฝรั่งนำเข้าเพื่อการบริโภคต้องปลอดจากศัตรูพืชกักกันตามที่ระบุไว้ในประกาศฉบับนี้๗.๒ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงปลูกมันฝรั่งก่อนเริ่มปลูกมันฝรั่งหรือก่อนเก็บเกี่ยวเฉพาะมันฝรั่งปลูกในแปลงปลูกซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงปลูกมันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ ตัวอย่างดินต้องตรวจวิเคราะห์ในห้องปฏิบัติการที่ได้รับการรับรองจาก MAF-BNZ๗.๓เพื่อลดความเสี่ยงของไส้เดือนฝอยและโรคพืชที่ทำลายบนหัวมันฝรั่งต้องล้างหัวมันฝรั่งด้วยน้ำให้สะอาดจนกระทั่งหัวมันฝรั่งปราศจากดินเท่าที่จะเป็นไปได้ในทางปฏิบัติข้อ ๘ การรับรองสุขอนามัยพืช๘.๑ต้องแนบใบรับรองสุขอนามัยพืชมาพร้อมกับสินค้าหัวมันฝรั่งจากนิวซีแลนด์ทุกครั้งที่มีการนำเข้า๘.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The potatoes this consignment were produced New Zealand accordance with the conditions governing entry of potatoes for consumption to Thailand and inspected and found to be free of quarantine pests. และ The potatoes this consignment have been washed.๘.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น)บนใบรับรองสุขอนามัยพืชข้อ ๙ การประเมินกระบวนการส่งออก๙.๑การส่งออกหัวมันฝรั่งเพื่อการบริโภคจากนิวซีแลนด์มายังราชอาณาจักรไทยจะเริ่มได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยนิวซีแลนด์เป็นผู้รับผิดชอบค่าใช้จ่ายทั้งหมด๙.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในนิวซีแลนด์ก่อนจะตัดสินใจอนุญาตให้นำเข้าหัวมันฝรั่งเพื่อการบริโภคได้อีกต่อไปถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยนิวซีแลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๙กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวมันฝรั่งเพื่อการบริโภคและดินจากนิวซีแลนด์แนบท้ายประกาศกรมวิชาการเกษตร เรื่องเงื่อนไขการนำเข้ามันฝรั่งเพื่อการบริโภคจากนิวซีแลนด์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม ๒๕๕๒พิมลกร/ปรับปรุง๗ ตุลาคม ๒๕๕๖พลัฐวัษ/ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๒๓/๖ สิงหาคม ๒๕๕๒